
Cyflwyniad
Dros y degawd diwethaf mae Asesu ar Gyfer Dysgu wedi bod gwefr y byd addysgu (TES, 2020). Mae Asesu ar Gyfer Dysgu (neu AagD fel byddai'n cyfeirio ati yn ystod y traethawd yma) yn ddull o addysgu a dysgu sy'n creu adborth a ddefnyddir wedyn i wella perfformiad myfyrwyr (Cambridge Assessment International Education, 2020); fel dywed gan Jonathan Doherty (2017) yn ei erthygl "Skilful Questioning: the beating heart of good pedagogy", mae cwestiynu effeithiol yn ennyn diddordeb myfyrwyr yn y broses ddysgu ac yn darparu cyfleoedd i fyfyrwyr ofyn cwestiynau eu hunain. Mae hyn yn mynd â'r dysgu i lefel newydd, nid yn unig yn cynyddu faint mae'r plant yn dysgu ac yn cofio o'r wers, ond hefyd yn rhoi'r gallu i'r Athrawon i addasu'r dysgu ac asesu camau cynnydd ar gyfer y gwersi nesaf.

Y cwestiwn wnaethon ni mynd ati i ateb yw "ydy cwestiynu'n effeithiol yn hybu dysgu plant?". Fel esbonnir gan Gary Hall (2016) mae cwestiynau'n rhan hanfodol o'r ystafell ddosbarth a'r drafodaeth yn y dosbarth, ac yn caniatáu i'r athro ddarparu adborth ar unwaith, ar lafar ac yn ffurfiannol (Educating Brighton, 2020). Fel dywed Sullivan (2003), cwestiynu yw'r allwedd ble mae Athrawon yn darganfod beth mae'u disgyblion yn gwybod yn barod, ac adnabod ble mae'r bylchau yn yr hyn maent yn ei gwybod. Mae hyn yn helpu'r Athrawes/Athro i sefydlu pa feysydd dysgu y mae angen i'r myfyrwyr datblygu ymhellach, neu ba feysydd y gallai fod angen cymorth pellach arnynt, er mwyn sicrhau bod pob aelod o'r dosbarth yn cyrraedd eu potensial.

Fyddwn ni fel grŵp ymchwil yn edrych mewn i effeithlondeb cwestiynu o fewn yr ystafell dosbarth rhyngweithiol - a yw cwestiynu yn haeddu'r gydnabyddiaeth mae'n cael? Rydym yn bwriadu defnyddio dau brif ffurf o offer ymchwil, sef cyfweliad a holiadur. Fydd yr holiadur yn cael ei ddosbarthu i staff yn yr holl ysgol, ac felly fydd yr holiadur yn rhoi nifer o wahanol safbwyntiau ar AagD i ni, ond fydd y cyfweliad yn cymryd rhan gyda'r Pennaeth, er mwyn i ni gael trafodaeth fwy dwfn amdano'r cwestiynau sydd gennym. Rydym ni hefyd yn bwriadu defnyddio'r Agwedd Fosaig yn ein hymchwil, sef agwedd o wrando ar ac ymgynghori â phlant i ddarganfod safbwyntiau nhw (Clark, 2001).

Prif reswm ein hymchwil oedd nid yn unig i ddysgu mwy amdano sut mae Asesu ar Gyfer Dysgu yn cael ei ddefnyddio yn yr ystafell ddosbarth gweithredol, ond i ddatblygu ein harfer addysgu personol hefyd, ac i sicrhau ein bod ni fel addysgwyr dyfodol yn defnyddio'r strategaeth mor effeithiol ag y gallwn ni. 

Credaf, trwy gasglu'r wybodaeth o'r holiaduron ac o'r cyfweliad, byddwn ni yn gallu dysgu mwy am gwestiynu yn yr ystafell dosbarth: sut mae'n edrych, sut mae'r Athrawon yn ei ddefnyddio yn ei dosbarth nhw i sicrhau lefel uchel o addysg ymhlith ei fyfyrwyr, a sut y gallwn ni fel darpar Athrawon ei ddefnyddio yn ein hymarfer a'i ddefnyddio cymaint â phosibl i helpu plant yn ein dosbarth ni. Fel dywed gan "The Inspired Classroom" (2019), mae addysgu yn sgil, ac mae'n wastad posib i ni wella arno unrhyw sgiliau sydd gennym. Mae datblygiad proffesiynol yn rhoi cyfle i addysgwyr i wella ar ei sgiliau mewn nifer o ffurfiau gwahanol, er enghraifft trwy dderbyn adborth gan Athrawon eraill (fel y byddwn ni yn neud yn ystod ein hymchwil).



















Adolygiad Llenyddiaeth 
Fel esbonnir gan 'Education Glossary' (2015), mewn addysg, mae'r term asesiad yn "cyfeirio at yr amrywiaeth eang o ddulliau neu offer mae addysgwyr yn eu defnyddio i werthuso, mesur, a dogfennu parodrwydd academaidd, cynnydd dysgu, caffael sgiliau, neu anghenion addysgol myfyrwyr". Mae Harris a Hodges (1995, tud. 39) yn cefnogi'r diffiniad yma, ac yn diffinio asesiad fel proses o gasglu data i ddeall cryfderau a gwendidau dysgu myfyrwyr yn well - fel gellir gweld yn y llun isod o Cambridge Assessment Internal Education, mae rhaid i ni fel Addysgwyr ystyried yn weithredol trwy gydol ein gwersi ac asesu, ble mae'r dysgwr ati nawr? Ble mae'r dysgwyr yn mynd/anelu at? Ac fel maen nhw'n gallu cyrraedd y brig, gyda chymorth ac adborth yr athro/athrawes. 

		Diagram yn egluro un o pwrpasoedd asesu effeithiol. Llun gan 				Cambridge Assessment Internal Education (2020) 

Mae dau brif fath o asesu, sef asesiad crynodol ac asesiad ffurfiannol. Mae asesiad crynodol yn crynodi beth mae dysgwr wedi cyflawni ar ôl cyfnod o amser; er enghraifft, ar ddiwedd thema / testun, ar ddiwedd tymor, neu yn ystod hanner tymor, diwedd blwyddyn neu ar ddiwedd cyfnod allweddol (National Foundation for Educational Research, 2020). Fel amlinellir gan Lywodraeth Gogledd Iwerddon yn ei llyfryn "Arweiniad ar asesu yn yr ysgol Gynradd" (2013, tud 5) dylai asesiad crynodol fod yn sawl asesiad byr yn lle un prawf mawr ar ddiwedd y flwyddyn. 
Yn wahanol i hyn, mae asesiad ffurfiannol (sydd gan amlaf yn cael ei defnyddio yn gysylltiedig ag Asesu ar gyfer Dysgu) yn rhan o'r proses dysgu ac addysgu pob dydd. Mae asesiad ffurfiannol yn rhannu nifer o ganllawiau gydag Asesu ar gyfer Dysgu (Cockenzie Primary School, 2020), er enghraifft mae'n pwysleisio'n fawr ar annog plant i gymryd rhan yn addysg ei hunain, ac annog nhw i ofyn y cwestiynau iawn i wella ar yr hyn maen nhw wedi'i ddysgu. Mae Asesu ar gyfer Dysgu yn cyd-fynd gyda nifer o'r pwyntiau mae asesiad ffurfiannol yn tueddu i roi, er enghraifft cwestiynu yn y dosbarth, adborth i'r plant i wybod ble i wella, ac asesu gwaith ei hunain / asesiad cymheiriaid.

Yn seiliedig ar bwysigrwydd asesu, mae Asesu ar gyfer Dysgu yn seiliedig ar asesu cynnydd dysgwyr, a rhoi adborth a phenderfynu'r cam nesaf iddyn nhw yn y proses o addysgu a dysgu (Sardareh, Mohd Saad, 2013. Tud 2493). Awgrymai Black a Wiliam (1998) bod pedwar prif elfen o Asesu ar gyfer Dysgu, sef;
•	Cwestiynu 
•	Adborth
•	Meini prawf llwyddiant / rhannu amcanion dysgu
•	Hunan asesu 

Mae nifer o bwyntiau positif amdano Asesu ar gyfer Dysgu. Mae Asesu ar gyfer Dysgu yn annog dysgwyr annibynnol, ac yn annog dysgwyr i gymryd cyfrifoldeb dros ei addysg (Cambridge Assessment International Education, 2020). Mae Asesu ar gyfer Dysgu hefyd yn cydweithredu â damcaniaethau gan ddamcaniaethwyr addysg, er enghraifft Carol Dweck. Dadleuir Dweck bod dysgwyr sydd â meddylfryd sefydlog ddim yn credu y gellir gwella deallusrwydd neu lefel/ansawdd gwaith academaidd, o ran galluoedd a thalentau (Positive Psychology, 2020). Mae Asesu ar gyfer Dysgu yn mynd yn groes i hyn, oherwydd mae'n rhoi cyfle i'r dysgwr gydnabod a gweithio ar ei wendidau ar ôl i'r Athrawes a'r dysgwr asesu ei gwaith, yn hytrach na setlo am ei lefel bresennol o waith yn unig. Mae dull Asesu ar gyfer Dysgu yn helpu i greu ystafell ddosbarth cefnogol a chydweithredol. Os yw'r athro'n cyflwyno camgymeriadau fel cyfle i ddysgu, bydd hyn yn helpu pob myfyriwr i gyrraedd ei lawn botensial.

Pwysleisir y pwysigrwydd o Athrawon, a ni fel darpar Athrawon, dod yn gyfarwydd ag Asesu ar Gyfer Dysgu er mwyn nid yn unig wella ei pherfformiad yn ystod ein gyrfa, ond hefyd i wella arfer ystafell ddosbarth, annog dysgwyr i gael y pŵer i gymryd rhan weithredol yn eu dysgu eu hunain (Learning and Skills Development Agency, 2005).  
Chwaraeir Asesu ar gyfer Dysgu rhan hanfodol o'r Cwricwlwm newydd i Gymru, mae'r Cwricwlwm 2022 yn rhoi pwyslais mawr ar roi mwy rhyddid i Athrawon dros ei 'steil' addysgu a ffurf o asesu ar gyfer dysgu (TES, 2019). Fel un o'r pynciau poeth mewn addysg ar hyn o bryd, mae'n bwysig bod ni fel darpar Athrawon yn dysgu gwahanol strategaethau addysgu, yn enwedig strategaethau sy'n trendio mewn addysg. Mae Athrawon sydd yn dysgu i ofyn cwestiynau o ansawdd uchel, ac sydd yn annog a dysgu myfyrwyr yn ei ddosbarth i neud yr un peth, yn gallu trawsnewid rhyngweithiadau nodweddiadol yn yr ystafell ddosbarth (Walsh, Sattes, 2015. Tud 13). 
Gellir neud hyn trwy gynnwys myfyrwyr mewn gwrando pwrpasol, ymgysyllti a meddwl yn ddwfn, a dechrau trafodaethau ar y cynnwys maen nhw'n ei ddysgu.

Dangosir ymchwil bod bron i 40% o amser ystafell ddosbarth yn cael ei dreulio mewn modd cwestiwn-ymateb (Arslan, 2006. Tud 82), felly gellir gweld bod cwestiynu yn chwarae rhan fawr yn y dosbarth cydweithredol. Mae'n ymddangos fel bod yr amser yma yn werth chweil hefyd, gan fod Applebee et al (2003) a Murphy et al. (2009) yn dweud bod ymchwil yn dangos ymgysylltiad myfyrwyr i'r wers trwy gwestiynu a thrafod, â gwell canlyniadau dysgu, gan gynnwys lefelau meddwl uwch a chynnydd yng nghyflawniad myfyrwyr.












Methodoleg
Y ddau ddull ymchwil defnyddiwyd yn ystod ein hymchwil oedd cyfweliad a holiadur. Roeddem ni fel grŵp yn gobeithio defnyddio'r Agwedd Fosaig, ond yn anffodus nid oeddem yn gallu cymryd rhan mewn ymchwil yn yr ystafell dosbarth gweithredol. Cafodd yr holiadur [gwelir atodiad 2] ei ddosbarthu i athrawon trwy gydol yr ysgol wnaethon ni paru lan gydag ar gyfer yr ymchwil, ond roedd y cyfweliad [gwelir atodiad 3] wedi cael ei chynnal gyda'r Pennaeth yn unigol, a rhoddodd siawns i ni ddarganfod mwy am atebion yr Athrawon o'r holiadur a mwy o gyfle i fynd mwy dwfn i mewn i'r testun.

Roedd y defnydd o holiadur wedi bod yn effeithiol iawn yn ystod ein hymchwil; roedd hi'n ffordd dda o gael ystod eang o atebion i ein cwestiynau heb orfod gofyn am ateb mwy dwfn. Mae nifer o wahanol fanteision i ddefnyddio holiadur ar-lein fel offer ymchwil, er enghraifft, mae'n hawsach a mwy cloi i gronni nifer o wahanol atebion a chasglu nhw mewn un lle (Jones et al., 2013). Mae cael y wybodaeth mewn un lle yn gallu gwneud hi'n rhwyddach i drosglwyddo'r data i siart cylch neu graff i weld os mae unrhyw batrymau yn y data. Fantais arall i ddefnyddio holiadur yw bod gwybodaeth yn gallu cael ei chasglu yn eithaf cloi o grŵp mawr o bobl (Institute for Computer Based Learning, 2020). Er enghraifft, os wnaethon ni defnyddio cyfweliad i gasglu ein data yn unig, byddai rhaid i ni gyfweld a nifer o aelodau o staff, ond mae defnyddio'r holiadur yn rhoi siawns i ni gasglu nifer o safbwyntiau gwahanol ar yr un cwestiynau. Mae'n hefyd posib i ymatebwyr aros yn anhysbys trwy ateb yr holiadur, ac yn rhoi cyfle iddyn nhw siarad eu barn onest heb boen am farn pobl o'i amgylch, ac mae hyn yn gallu cryfhau'r wybodaeth a gesglir a gwneud yr ymatebydd yn fwy agored am y testun.

Er hyn, un anfantais cawsom ni fel grŵp oedd roedd rhaid dod lan gyda chwestiynau caeedig ar gyfer yr holiadur. Hefyd, mae'n anodd oherwydd does dim modd i egluro neu ehangu ar unrhyw o'r cwestiynau neu'r opsiynau ateb: fel dywed Prifysgol Leicester (2020), efallai bydd pobl yn darllen mewn i'r cwestiwn yn wahanol ac felly mae'r ateb yn seiliedig ar eu dehongliad eu hunain o'r cwestiwn. Problem arall allai codi yw oherwydd does dim siawns i fynd mewn i ateb dwfn mewn holiadur, mae'n gallu golygu na fydd yr ymchwilydd yn cael yr ateb dilys gan yr ymatebydd (Dim enw, 2020). Er enghraifft, os yw'r opsiynau ateb yn 'ie neu na', ond nad yw'r ymatebydd yn ymwybodol o'r cyd-destun, neu os oes angen mwy o wybodaeth arnyn nhw, gallent ateb un ffordd yn hytrach na'r llall a gall hynny effeithio ar ddilysrwydd yr ymchwil a gasglwyd. 

Yn wahanol i holiadur, mae cyfweliad fel offeryn ymchwil yn gallu rhoi hyblygrwydd i'r person sydd yn ateb (Alshenqeeti, 2014. Tud 43). Mae'n hefyd rhoi siawns i'r cyfwelydd cadw mwy o reolaeth ar y cyfweliad, er enghraifft os mae'r cyfwelydd yn derbyn ateb hoffant nhw wybod mwy amdano, gallant ofyn i'r person sy'n ateb i ymestyn / ehangu ar ei ateb. Bydd hyn yn rhoi mwy gwybodaeth ymchwil i'r ymchwilydd ac yn rhoi cyfle iddyn nhw ofyn cwestiynau mwy manwl. Fel dywed Colson Steber (2017) mae cyfweliadau hefyd yn rhoi cyfle i'r cyfwelydd neu gyfwelwyr sefydlu perthynas â chyfranogwyr i wneud iddynt deimlo'n fwy cyfforddus, a bydd hyn yn gwneud i'r unigolyn deimlo'n gwell tra ateb cwestiynau'r cyfwelydd.

Er bod manteision i ddefnyddio cyfweliad fel offeryn ymchwil, mae'n hefyd dod gyda rhwystrau, ac un o rain yw nad yw'r person sy'n cael ei gyfweld yn gallu bod yn hollol anhysbys (Sociology Group, 2020). Er bod y cyfwelydd yn gallu cadw'r person yn anhysbys, gall yr unigolyn ddal i boen sut maen nhw'n ateb rhai cwestiynau oherwydd ni fyddant yn ddienw i'r cyfwelydd. Byddai hyn yn effeithio ar yr unigolyn sy'n cymryd rhan yn atebion y cyfweliad a'i ddilysrwydd.

Problem cododd gyda ni oedd roedd rhaid i ni gynnal popeth dros y we. Wnaeth hyn codi cwpl o broblemau. Un o rain oedd roedd hi'n anodd i ni i ofyn i staff yr ysgol lenwi ein holiadur / roedd hi'n anodd rhannu a lledaenu ein holiadur oherwydd nad oedden ni yn yr ysgol i ofyn / rhoi'r holiadur iddyn nhw. Achosodd hyn problem oherwydd yn y pendraw, ond dau ymateb i'r holiadur gaethon ni, a fyddai mwy o atebion wedi cryfhau canlyniadau ein hymchwil. Fe gathon ni hefyd cwpl o broblemau technegol yn ystod y cyfweliad a ohiriodd broses y cyfweliad. Pe baem yn gwneud yr ymchwil hon eto, gobeithiaf byddem ni'n gallu ei wneud yn gorfforol yn yr ysgol. Byddai hyn wedi helpu ni i osgoi'r problemau cododd trwy gymryd rhan yn yr ymchwil dros y we, a fyddai wedi rhoi siawns i ni weld cwestiynu'n weithredol yn yr ystafell dosbarth.

Er hyn, roedd manteision wrth gynnal ein hymchwil dros y we trwy gyfweliadau a holiaduron. Os oedd siawns i ni gymryd rhan yn yr ymchwil yn ffisegol yn yr ysgol, efallai bydda rhaid i ni gael gwared ac un o'r offerynnau ymchwil - ond teimlaf fel bod yr offerynnau wedi gweithio'n dda i'r testun edrychon ni mewn i. Er bod holiaduron yn gallu bod yn gyfyngedig, unrhyw gwestiynau bellach oedd gennym ni ar ôl cael ymatebion yr holiaduron yn nôl, roedd siawns gennym ni i ddarganfod mwy mas trwy ofyn i'r Pennaeth yn y cyfweliad.

Chwaraeir moeseg rhan hanfodol mewn ymchwil. Mae'r Cod Ymarfer Moeseg ac Integredd Ymchwil (Prifysgol Cymru Y Drindod Dewi Sant, 2017. Tud 3-4) yn amlinellu rhai o'r egwyddorion mae rhaid i ni ddilyn wrth neud ymchwil o dan y Brifysgol; er enghraifft, sicrhau cyfrinachedd i'r unigolion sy'n cymryd rhan yn yr ymchwil. Mae rhaid i ni fel unigolion sy'n rhan o'r brifysgol glynu wrth y cod yma, a sicrhau ein bod ni'n rheoli'r data o'r ymchwil gyda chyfrinachedd er mwyn sicrhau ein bod ni'n dilyn cyfrifoldebau ni fel ymchwilwyr i'r rheini sy'n cymryd rhan, fel amlinellwyd yn Ganllawiau BERA (2018).

Mae rhaid i'r ymchwilwyr (yn yr ystyr yma, ni) sicrhau bod nhw'n rheoli data'r ymchwil gyda chyfrinachedd. Fel dywed Evergreen Education (2020), mae cyfrinachedd yn cyfeirio at gyflwr lle mae'r ymchwilydd yn gwybod hunaniaeth o aelod sy'n cymryd rhan yn yr ymchwil, er enghraifft pwy maen nhw, gwybodaeth bersonol amdanyn nhw, ond yn cymryd camau i amddiffyn yr hunaniaeth rhag cael ei ddarganfod gan eraill. Mae hyn yn cyd-fynd gyda chanllawiau BERA (2018), yn benodol canllaw 40 sydd yn dweud: "dylai ymchwilwyr gydnabod hawl sefydliadau a chyfranogwyr unigol i breifatrwydd, a dylent roi eu hawliau i gyfrinachedd ac anhysbysrwydd iddynt". Yn yr ymchwil rydym wedi ymgymryd, ni fyddwn ni yn rhannu unrhyw wybodaeth bersonol am y bobol sydd wedi cymryd rhan, a ni fyddwn yn rhoi gwybodaeth am yr ysgol gall arwain at rywun yn cydnabod yr ysgol / ble mae'r ysgol / aelodau staff yr ysgol. Fyddwn ni hefyd yn llenwi mas ffurflen moeseg [gweler atodiad 1] fydd yn amlinellu rhesymau ni am yr ymchwil, ac yn dangos amlinelliad ein hymchwil a'r canllawiau byddwn ni yn dilyn trwy gydol ein hymchwil. 





Canlyniadau a thrafodaeth
Fe wnaethon ni darganfod cwpl o wahanol bethau yn ystod ein hymchwil. Yn gyntaf, wrth edrych ar yr holiadur [gweler atodiad 2], roedd y ddwy bobl wnaeth ymateb i'r holiadur yn credu bod Asesu ar gyfer Dysgu yn ffordd dda o asesu (cwestiwn 1 o'r holiadur), ar ôl hyn gofynnwyd i'r cyfranogwyr i ehangu ar pam roedden nhw yn credu bod Asesu ar gyfer Dysgu yn / ddim yn dda. Dwedodd cyfranogwr 1 "mae'n ffordd dda i athrawon ac i ddisgyblion defnyddio gwahanol strategaethau er mwyn datblygu dealltwriaeth". Mae hyn yn cysylltu gyda beth mae Llywodraeth Cymru yn dweud yn ei llyfryn "pam datblygu meddwl ac asesiad ar gyfer dysgu yn y dosbarth?" (2010. Tud 11). Mae'r llyfryn yn dweud bod athrawon a dysgwyr yn archwilio ac yn ystyried beth mae dysgwyr yn gwybod yn barod, beth mae dysgwyr yn gallu gwneud, a pa strategaethau gellir datblygu i ddelio a'r problem. Dywed yr ail gyfranogwr bod Asesu ar gyfer Dysgu yn "ffordd dda i adnabod gallu / ansicrwydd plentyn mewn gwahanol feysydd dysgu", ac mae'r gwefan Cambridge Assessment International Education (2020) yn cefnogi hyn, ac yn dweud bod y strategaethau sydd yn cwympo o dan Asesu ar gyfer Dysgu fel cwestiynu ac adborth yn cael ei defnyddio i siapio dysgu myfyrwyr.

Cwestiwn 9 yn yr holiadur oedd "ydych chi'n defnyddio Tacsonomeg Bloom?", atebodd y ddau gyfranogwr 'nac ydw'. Er hyn, yn gwestiwn 10 mae'r ddau gyfranogwr yn ymateb bod nhw'n defnyddio'r strategaethau sydd yn cael ei hamlinellu yn Dacsonomeg Bloom, naill ai yn aml neu yn aml iawn. 

			Siart yn dangos canlyniadau cwestiwn 10 
Er bod y cyfranogwyr wedi ymateb ei bod nhw ddim yn defnyddio Tacsonomeg Bloom yn yr ystafell dosbarth, fel gellir gweld o'r diagram isod, pryd mae'r strategaeth yn cael ei thorri lawr, mae'n ymddangos fel bod y strategaethau / Tacsonomeg Bloom yn cael ei ddefnyddio yn yr Ystafell Dosbarth. 

Deiagram yn egluro canllawiau Tacsonomeg Bloom gan Jessica Shabatura ar 				gyfer University of Arkansas, 2013

Wrth i ni edrych yn ôl ar y cyfweliad, eto ar y cwestiwn o Dacsonomeg Bloom, gofynnon ni i'r cyfranogwr yn y cyfweliad "ydych chi'n defnyddio'r Fframwaith Tacsonomeg Bloom? Pam?", atebodd y cyfranogwr bod yr ysgol ddim yn defnyddio fe yn ffurfiol (gweler tudalen 7 ar atodiad 7). Mae hyn yn cefnogi beth ddwedodd y bobol gwnaeth cymryd rhan yn yr holiadur: dywed y cyfranogwr bod hi'n credu bod hi'n bwysig i bobl "cymryd mewn i ystyried yn bendant cwestiynau Tacsonomeg Bloom ond cymryd ystyried fe wrth i ti cwestiynu'n naturiol". Fel wnaethon ni gweld o'r holiadur, roedd yr Athrawon yn defnyddio'r fframwaith heb sylweddoli bod nhw'n defnyddio'r strategaeth, mae'n cael ei phlethu trwy'r cwestiynu'n naturiol.

Ar dudalen 3, pryd gofynnon ni i'r cyfranogwr beth oedd rhai manteision o gwestiynu'r effeithiol, ei ateb nhw oedd bod hi'n rhoi siawns i'r athro neu athrawes dod yn ymwybodol o faint mae'r plant wedi dysgu, wedi cymryd i mewn o'r wers. Mae ffurflen West Lothian Council ar gwestiynu effeithiol (2020) yn cefnogi hyn: dywed y ffurflen bod cwestiynu yn caniatáu i athrawon asesu dysgu eu myfyrwyr o ran beth maen nhw'n cefnogi i'r wers a hefyd beth maen nhw'n cymryd o'r wers. Mae hyn yn cyd-fynd a'r hyn darganfyddai yn ystod yr adolygiad llenyddiaeth, bod yr asesu yn edrych ar ble mae'r myfyrwyr ar hyn o bryd, ble maen nhw'n gallu cyrraedd, ac fel maent yn mynd i gyrraedd y brig hynny (tudalen 5 o'r ymchwil yma). Mae'r cyfranogwr hefyd yn dweud bod cwestiynu hefyd yn gallu dod gydag anfanteision, er enghraifft mae'n gallu effeithio hyder plentyn os nad ydynt yn gwybod ateb i'r cwestiwn mae'r athro neu'r athrawes yn gofyn iddyn nhw - fel dywed gan Preserve Articles (2020), mae defnyddio cwestiynu fel dull o asesu yn eithaf cofleidio i ddysgwyr swil neu sydd yn cael trwbl gyda'i lleferydd.

Hefyd, peth pwysig dysgon ni o'r cyfweliad oedd (cwestiwn 8 o'r trawsgrifiad, atodiad 7), tra defnyddio cwestiynu fel ffordd o asesu, mae rhaid i ni sicrhau ein bod ni yn ofalus ac fel ni'n ymateb i ymatebion plant, rhag ofn ein bod ni yn dismoli hyder y plant, er enghraifft dweud "na mae hwnna yn anghywir" neu "na mae'n amlwg ti heb ddarllen y gwaith yn iawn". Dylai'r athro neu athrawes atgyfnerthu ymatebion a chwestiynau myfyrwyr mewn ffordd gadarnhaol er mwyn annog cyfranogiad yn y dyfodol, ond heb gau nhw neu ateb nhw lawr tra'n wneud hynny (Illnois CITL, 2020).









Casgliad
Wrth i ni ddechrau'r ymchwil hyn, y cwestiwn wnaethon ni mynd ati i ateb oedd "ydy cwestiynu effeithiol yn hybu dysgu plant?". Yn fy marn i, ar ôl yr ymchwil rwyf wedi gwneud trwy gydol y gwaith yma, a trwy gydol edrych trwy'r ymatebion i'r holiaduron a'r cyfweliad, bod cwestiynu effeithiol yn hybu dysgu plant, a bod cwestiynu yn cymryd rhan hynod o bwysig a naturiol yn yr ystafell dosbarth. 
Gellir gweld o'r ymchwil a'r dystiolaeth casglwyd bod cwestiynu yn helpu athrawon i nid yn unig helpu'r dysgwyr i gyrraedd lle mae angen iddynt fod, ond mae'n hefyd helpu'r athrawon i sicrhau bod eu dysgwyr yn cael y gorau o'r gwersi y gallant. Mae cwestiynu yn helpu'r myfyrwyr i fyfyrio ar y wers a'r hyn maen nhw wedi'i ddysgu ond mae hefyd yn rhoi cyfle i athrawon ddarganfod sut y gallant nhw gynllunio'r gwersi mynd un cam yn bellach i'r plant. 
Rwyf hefyd wedi dysgu bod cwestiynu yn rhywbeth a fydd yn datblygu'r naturiol yn ystod fy nghyfnod fel athrawes: fel dywed y cyfranogwr yn y cyfweliad, wrth i'r sgil o fod yn athro/athrawes ddatblygu, felly hefyd bydd ein sgil o gwestiynu a gwybod y lefel o gwestiwn sydd angen a sut i gefnogi ein myfyrwyr i fynd â'r ateb gam ymhellach. 
Yn olaf, un peth rydw i wedi'i ddysgu trwy'r ymchwil hon yw pa mor effeithiol yw Asesu ar gyfer Dysgu i athrawon a'r effaith mae'n cael ar y dulliau addysgu cyfredol: trwy gydol fy ymchwil, nid oeddwn i'n gallu dod o hyd i lawer o feirniadaeth o Asesu ar gyfer Dysgu, dim ond cymeradwyaeth a gwahanol ffurf mae athrawon wedi'i addasu ar gyfer ei dosbarth nhw. Hwn oedd un o'r pethau mwyaf amlwg i mi, bod y strategaeth yn cael ei ddefnyddio a'i gydnabod mor eang dros y byd, a bod dim lot o feirniadaeth ohono, dim ond manteision a syniadau o sut y gellir ei addasu i weithio ym mhob ystafell ddosbarth a phob dysgwr. 
Credaf, ar ôl yr ymchwil yma, ac ar ôl edrych i mewn i asesu ar gyfer dysgu a chwestiynu fel strategaeth ar gyfer yr ystafell ddosbarth, rwy'n teimlo ei fod wedi cael effaith positif ar fy natblygiad proffesiynol. Yn enwedig nawr ar ôl edrych i mewn iddo, rydw i'n gwybod mwy amdano'r pwnc yn barod, ar gyfer pan fydd gen i fy ystafell dosbarth fy hun. Bydd hyn nid yn unig yn fy ngwneud yn holwr gwell a mwy effeithiol yn y dosbarth, ond hefyd well addysgwr. Gobeithiaf fyddaf yn gallu edrych mewn i'r dulliau eraill o Asesu ar gyfer Dysgu cyn i mi gael dosbarth o fy hun, ac edrychaf ymlaen at ddefnyddio'r holl ddulliau Asesu ar gyfer Dysgu yn fy nosbarth fy hun yn y dyfodol.

